அத்துடன், மூன்று நாள்களும் நிலவேம்பு கசாயம் குடித்தவர்களில் இருந்து கடைசி நாளில் தேர்வு செய்யப்படுபவர்களுக்குத் தங்கம் பரிசாக அளிக்கப்படவிருக்கிறது. முதல் பரிசாக ஒரு கிராம் தங்கமும், 2-ம் பரிசாக அரை கிராம் தங்கமும் பரிசாக அளிக்கப்படவிருக்கிறது. மூன்றாம் பரிசாக 10 கிராம வெள்ளி பரிசாக வழங்கப்பட உள்ளது. இது தொடர்பாக கொக்கிரகுளம் பகுதியில் போஸ்டர்கள் ஒட்டப்பட்டு உள்ளன. இவற்றை அப்பகுதி மக்கள் ஆச்சர்யத்துடன் பார்வையிடுவதுடன், பிறருக்கும் இதுகுறித்து தெரிவித்து வருகின்றனர். அதனால் நிலவேம்பு கசாயம் முகாம் நடைபெறும் தினத்தில் கூட்டம் அலைமோதும் என எதிர்பார்க்கப்படுகிறது.